  Майя Бывальцева Федераци Кенешлэн Удмуртилэсь ёзчиез Любовь Глебова 27-тӥ шуркынмонэ Ижкарысь М. Т. Калашников нимо техникая кун университетысь студентъёсын пумиськылэмез бере мылкыдъёсыз сярысь журналистъёслы вераз. Солэн кылъёсызъя, сыӵе пумиськон — кивалтӥсь понна компас луэ, со валаны юрттэ, шонер сюресэтӥ-а со мынэ. Та выллем пумиськонъёс — котькуд каткылдтӥсьлэн, политиклэн, быдэсъясь тӧрлыклэн кивалтӥсез понна туж умой компас. Компас — со возьматэ, шонер-а ми лэсьтӥськом, шонер-а мынӥськом, со-а юанъёс сюлмаськыто калыкез Любовь ГлебоваСо пусйиз, дышетсконниысь пиналъёс туж вазиськись шуыса. Пумиськонын соос лэчыт ужпумъёсты ӝутӥзы. Студентъёслэн аскивалтонзы, дышетон программая практика, дышетскем бере уже интыяськон сярысь юанъёс сётъязы. Любовь Глебовалэн верамезъя, ӵапак таӵе пумиськонъёс дышетонъя политикаез азинтон ӧръёсты но ужпумъёсты пусйыны луонлык сёто. Улосвылын ужан улсын сенатор кунмуртъёсын пумиськон ортчытӥз но 28-тӥ шуркынмонэ Удмуртиысь Кун Кенешлэн пленарной кенешоназ пыриськоз Тодэ вайытом, Федераци Кенешын элькунысь быдэсъясь тӧрлыклэсь тунсыкъёссэ Любовь Глебова утёз шуыса Удмуртилэн тӧроез Александр Бречалов 18-тӥ куарусёнэ ялӥз. Азьвыл со Россотрудничествоен кивалтӥз. Тегъёс: Мерлык ИжГТУ Ижкар студентъёс Удмуртия ЛюбовьГлебова  